ORI ออกหุ้นกู้ 2 ชุด 2.5 พันลบ. ชูดอกเบี้ย 4.45% ขายสถาบัน-รายใหญ่ 13-15 ก.ค.
ORI ออกหุ้นกู้ 2 ชุด มูลค่า 2.5 พันลบ.ชูดอกเบี้ย 3.95-4.45% เสนอขายผู้ลงทุนสถาบัน-รายใหญ่วันที่ 13-15 ก.ค.64 เพื่อนำเงินไปใช้ในการดำเนินธุรกิจ-พัฒนาโครงการ
ORI ออกหุ้นกู้ 2 ชุด มูลค่า 2.5 พันลบ. ชูดอกเบี้ย 3.95-4.45% เสนอขายผู้ลงทุนสถาบัน-รายใหญ่วันที่ 13-15 ก.ค. 64
2 ก.ค. 2564

บริษัท ออริจิ้น พร็อพเพอร์ตี้ จำกัด (มหาชน) หรือ ORI ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เสนอขายหุ้นกู้ของบริษัท ครั้งที่ 2/2564 รวมมูลค่าไม่เกิน 2,500 ล้านบาท แบ่งเป็นจำนวนเสนอขาย 2,000 ล้านบาท หุ้นกู้สำรองเพื่อเสนอขายเพิ่มเติมไม่เกิน 500 ล้านบาท
ชุดที่ 1 เสนอขายไม่เกิน 1,000 ล้านบาท อายุ 2 ปี ครบกำหนดไถ่ถอนปี 2566 มีอัตราดอกเบี้ยคงที่ร้อยละ 3.95 ต่อปี ชำระดอกเบี้ยทุก 3 เดือน ตลอดอายุหุ้นกุ้
ชุดที่ 2 เสนอขายไม่เกิน 2,500 ล้านบาท อายุ 3 ปี ครบกำหนดไถ่ถอนปี 2567 มีอัตราดอกเบี้ยร้อยละ 4.45 ต่อปี ชำระดอกเบี้ยทุก 3 เดือนตลอดอายุหุ้นกู้
เสนอขายในวงจำกัดต่อผู้ลงทุนสถาบัน และ/หรือผู้ลงทุนรายใหญ่ ระยะเวลาเสนอขายในวันที่ 13-15 ก.ค.64  ผู้จัดการการจัดจำหน่ายหุ้นกู้ คือ ธนาคารกสิกรไทย ธนาคารกรุงไทย ธนาคารซีไอเอ็มบีไทย บล.เอเซีย พลัส บล.กรุงไทย ซีมิโก้ บล.หยวนต้า(ประเทศไทย) และ บล.เคทีบีเอสที
อันดับความน่าเชื่อถือของผู้ออกหุ้นกู้ “BBB” แนวโน้มอันดับเครดิต “Positive” โดยบริษัท ทริสเรทติ้ง จำกัด เมื่อวันที่ 30 เม.ย.64
บริษัทมีวัตถุประสงค์จะนำเงินที่ได้จากการขายหุ้นกู้ในครั้งนี้ไปใช้ในการดำเนินธุรกิจ โดยซื้อที่ดินเพิ่มเติมเพื่อพัฒนาโครงการ ประมาณ 45-50%, ชำระคืนหุ้นกู้ที่จะครบกำหนดเดือนต.ค.64 ประมาณ 35-40%, ชำระคืนหนี้ระยะสั้น (P/N, bridging loan)ประมาณ 5-10% และที่เหลือใช้เป็นเงินทุนหมุนเวียน ประมาณ 5-10%